google/wiki40b huggingface dataset:
Ostap Bender

Iseloomustus

Äärmiselt leidlik ja sõnaosav. Teda nimetatakse suureks kombinaatoriks.

Karakter

Ostap Bender teatab oma eluloos tavaliselt vaid seda, et ta isa oli Türgi alam, ise on pärit Odessast ning et ta täisnimi on Ostap-Sulayman-Berta-Maria-Bender-Bey (Остап-Сулейман-Берта-Мария-Бендер-Бей). Päritolult on ta juut. Ostap Bender unistab reisida Rio de Janeirosse, "oma unistuste linna". 
Ostap Benderi prototüüp Ostap (Ossip) Šor oli pärit Benjamin Haimovitš Šori ja Jekaterina Hertsevna Bergeri perekonnast; vene-juudi luuletaja Natan Šor oli tema vend. Paljud Ossip Šori räägitud juttudest olid Ostap Benderi seikluste aluseks.

Mainimine romaanis "12 tooli"

"Kaksteist tooli" ilmus 1928 jaanuaris.
Tegevus toimub nepiaegsel Venemaal. Romaanis otsib Ostap Bender endise aadlipealiku Ippolit Matvejevitš Vorobjaninovi ämma teemante, mis on peidetud tooli sisse ja seejärel konfiskeeritud kommunistide poolt koos ülejäänud mööbligarnituuriga. Teemante otsib ka isa Fjodor, Vorobjaninovi ämma pihiisa. Romaani lõpus, olles tulutult kätte saanud ja lõhkunud kõik toolid peale viimase, tapab Vorobjaninov Benderi, kuna ta ei taha jagada varandust. Selgub, et teemandid on viimase tooli seest juba avastatud ja Vorobjaninov läheb hulluks.

Romaanis "Kuldvasikas"

Romaanis Kuldvasikas santažeerib ja jälitab Bender "põrandaalust miljonäri" Aleksandr Koreikot. Raamatu lõpus, olles saanud miljon rubla, avastab Bender, et Nõukogude Liidus pole rahaga midagi teha. Pärast ebaõnnestunud katset põgeneda Rumeeniasse (Rumeenia piirivalvurid röövivad Benderi paljaks ja saadavad ta Nõukogude Liitu tagasi) lubab Bender hakata majavalitsejaks.
Leontyne Price

Leontyne Price (sündinud 1927) on USA sopran. On üks esimesi mustanahalisi ooperilauljaid, kes saavutas rahvusvahelise tuntuse. Laulnud maailma suuremates ooperimajades ja salvestanud hulgaliselt erinevatele väljaandjatele. Oli hinnatud Giuseppe Verdi dramaatilisemate ooperikangelannade esitaja.
Olulisemad ooperid tema repertuaaris: G. Verdi "Aida", "Saatuse jõud", "Ernani", "Trubaduur" ja "Maskiball". Leontyne Price oli Herbert von Karajani lemmiklaulja. Ta lahkus lavalt 1985. aastal Aida rolliga New Yorgi Metropolitan Operas.
Šõnggõstau ahelik

Šõnggõstau ahelik (kasahhi Шыңғыстау жотасы) on mäeahelik Aasias, Kasahhi kulumiskingustiku kaguosas.
Kulgeb loode-kagu sihis. Kõrgus kuni 1305 meetrit.
Varem tuntud venekeelse nimega Tšingiztau ahelik (vene хребет Чингизтау).
Vaso Abašidze

Vaso Abašidze (ვასო აბაშიძე; eesti keeles on kasutatud ka nimekuju Vasso; õieti Vasil Abašidze (ვასილ აბაშიძე); 4. detsember 1854 Dušethi – 9. oktoober 1926) oli Gruusia näitleja ja lavastaja.
Tema mängu- ja lavastamislaad oli realistlik. Teda peetakse gruusia realistliku näitlejakoolkonna rajajaks.
Nooruses töötas Abašidze alates 1874. aastast õpetajana Khuthaisis ja Aserbaidžaanis. Khuthaisis hakkas ta mängima amatöörteatris. Aastal 1879 hakkas ta Thbilisis elukutseliseks näitlejaks, esinedes nii gruusia kui teiste näitekirjanike näidendites, sageli komöödiates.
Pärast hakkas ta näidendeid ka lavastama. Ta on tõlkinud ja lavastanud vähemalt 42 näidendit.
Aastal 1885 asutas ta Gruusia esimese teatriajalehe Theatri.
Elu lõpul (1916–1926) mängis ta ka 3 filmirolli.
Tema nime kannab Vaso Abašidze nimeline Thbilisi Muusika- ja Draamateater.
Miloš Zemani valitsus

Miloš Zemani valitsus tuli Tšehhi Vabariigis võimule 22. juulil 1998 ja lahkus 12. juulil 2002.
Tiia Kõnnussaar

Tiia Kõnnussaar (kirjanikunimega ka Tia Navi, sündinud 12. aprillil 1965 Võrus) on eesti kirjanik, toimetaja ja ajakirjanik.
Kõnnussaar on lapsevanematele suunatud ajakirja Pere ja Kodu asutajaid ja esimene peatoimetaja aastail 1994–2011.
Alates 2015. aasta aprillist töötab ta Tartu Ülikooli eetikakeskuses kolumnist-toimetajana. Vabakutseline kirjanik, Eesti Kirjanike Liidu liige.
Arbo Tammiksaar

Arbo Tammiksaar (sündinud 21. juulil 1971 Vändras Pärnu maakonnas) on eesti filmirežissöör.
Arbo Tammiksaar on õppinud Tartu Ülikoolis bioloogiat ja Eesti Kunstiakadeemias keraamikat. Ta on lõpetanud 2001. aastal Tallinna Pedagoogikaülikooli filmi ja video õppetooli.
Alates 1993. aastast kuulub Arbo Tammiksaar Eesti Üliõpilaste Seltsi.

Isiklikku

Arbo Tammiksaare ja teleajakirjanik Tuuli Roosma peres kasvavad kaksikud pojad Andres ja Kristjan, kes on sündinud 23. jaanuaril 2009.
Valga Pühavaimu kirik

Valga Pühavaimu kirik on katoliku kirik, mis asub Valgas aadressil Maleva 8. Kirik on arvele võetud ehitismälestisena.
Uusgooti stiilis kirik on ehitatud maakividest ja telliskividest ning dekoreeritud punaste tellistega. Ehitajate hulgas olid leedulastest ja poolakatest raudteelased. Kirik valmis 1907. Torn puudub, sest võimud ei andnud selle ehitamiseks luba.
Kirik tegutses 1940. aastani. Alates 1945. aastast kasutati hoonet laona, hiljem võimlana. Aastal 1995 valmis juurdeehitis, kus peetakse jumalateenistusi.
Antwerpeni Kuninglik Kaunite Kunstide Muuseum

Kuninglik Kaunite Kunstide Muuseum (hollandi: Koninklijk Museum voor Schone Kunsten Antwerpen) on muuseum Belgias Antwerpenis.
1810. aastal asutatud muuseumis on hoiul suur kogus 14.–20. sajandi maale, skulptuure ja joonistusi.
Muuseum on renovatsioonitööde tõttu suletud kuni 2017. aasta lõpuni.
Viljandi (purjelaev)

Viljandi (kaasaegses kirjanduses Viliandi) oli Soomes ehitatud ja Eestis kasutusel olnud purjelaev – kolmemastiline kuunar. Algne nimi oli Gurli (teistel andmetel Gurk I).
Laev oli vahepeal kasutusel ka Eesti merejõudude õppelaevana.

Ajalugu

Laev ehitati Soomes Porvoos 1917. aastal. Selle algne nimi oli Gurli (teistel andmetel Gurk I) ning esimene omanik A/B Borga Skärgard. Seejärel oli nimeks Boris. 
1922. aastal  ostsid eestlased laeva ära ja ristisid Viljandiks. Eestis vahetusid mitu korda laeva omanikud, sealhulgas oli seotud ka poliitik Jaan Raamot.
Aastal 1923 oli Viljandi ajutiselt ümber ehitatuna Merejõudude käsutuses õppelaevana, sooritades vanemleitnant Eustaatius Miido juhtimisel kadettidega õppereisi Euroopasse.
Sügisel 1935 jäi Viljandi Gotlandi lähistel tormi kätte ja selles hukkus neli laeva pardalt merre uhutud inimest.
1936. aasta aprillis oli Viljandi teel Visbyst Norrköpingusse, kui tugevas tormis sai vigastada laeva tüür. Juhtimisvõimetu laev paisati Västerviki lähedal randa. Rootsi lootsid päästsid meeskonna ja reisijad, kuid laev hävis.

Kirjeldus

Laeva pikkus oli 34,44 m, laius 8 m ja süvis 3,18 m. Laeval oli Bolinderi abimootor, mis andis kiiruseks 6 sõlme.
Sun SPOT

Ajalugu

Esimesed piiratud koguses Sun SPOT-i komplektid tulid müügile 2. aprillil 2007. Komplekt sisaldas 2 sensoritega sõlmjaama, baasjaama, tootjapoolset arenduskeskkonda ja USB kaablit. Peale Sun Microsystemsi Oracle Corporationi poolset ostmist 2010. aastal jätkus seadmete arendus. 2011. aasta keskel saabusid müügile uue versiooni(Rev. 8) seadmed, millel on uus Sun-Oracle ühislogo.

Tänapäev

2012. aasta algusest on olnud tootjapoolne arendajatele mõeldud foorum hoolduseks maas(esialgse valmimise tähtajaga juuni keskel). Samuti on projekt eemaldatud Oracle Corporationsi poolt aktiivselt arendatavate projektide nimekirjast. Kuid Oracle Corporationsi veebipoes on seadmete komplektid veel saadaval.

Riistvara

Seade on umbes peopesa suurune, ning sisaldab vähemalt kahte(juht- ja sensorplaat) trükkplaati ja akut, mis on paigutatud plastümbrisesse. Seni on välja antud kaks riistvara versiooni (varasem "Rev. 6" ja hilisem "Rev. 8"). Trükkplaatide joonised on vabalt saadaval.

Võrk

Süsteemi võrguühendus on ehitatud IEEE 802.15.4 2,4 GHz standardile kasutades baasjaama mudelit. Baasjaamana saab kasutada iga Sun SPOT seadet milles on vähemalt juhtplaat. Baasjaama ja sõlmajaama vahelise ühenduse saab luua ka läbi teiste sõlmjaamade. Seadmetel ei ole tootjapoolset tuge IEEE 802.15.4 standardile loodud lisa standarditele (nt. ZigBee), kuid see on võimalik arendajal ise lisada.

Turvalisus

Seade toetab optimeeritud RSA ja ECC (elliptiliste kõverate krüptosüsteem) krüpteeringut.

Tarkvara

Seadet juhib otse protsessoril käiv Java virtuaalmasin Squawk. Kuna Squawk on juba väga madalatasemeliselt kirjutatud Javas, siis kogu seadme arendajapoolne kood on kirjutatav Javas. Seetõttu on ka seadmetele kirjutataval koodil kõik Java kasutamisega kaasnevad eelised. Nii Squawki lähtekood  kui ka Sun SPOT-i tarkvara lähtekood  on vabalt saadaval.

Arendustarkvara

Tarkvara viimine seadmetel käib läbi Java ANT skriptide. Seetõttu on arendustarkvana kasutatavad kõik Java ANT skripte toetavad arenduskeskkonnad. Samuti on saadav tootjapoolne Sun SPOT seadmete jaoks mõeldud arenduskeskkond Solarium.
Arvi Hallik

Arvi Hallik (4. märts 1941 Märjamaa – 17. august 2014) oli eesti näitleja. 
Arvi Hallik lõpetas 1961. aastal Kohila Keskkooli ja 1963. aastal Tallinnfilmi õppestuudio.
Ta töötas aastatel 1961–1963 Tallinna Autoremonditehases. Aastatel 1963–1998 töötas Arvi Hallik Pärnu teatri Endla näitlejana, hiljem mängis samas teatris rollilepinguga. Aastatel 1963–1966 teenis ta sundaega Nõukogude armees.
Maie Aav

Maie Aav (sündinud 3. juulil 1973) on Kihnu kultuuritegelane ja ametnik.
Ta lõpetas 1991 Sindi Gümnaasiumi hõbemedaliga ning 1996 Tallinna Pedagoogikaülikooli infoteaduste erialal diplomitööga "Kihnu saar kirjasõnas (kuni a. 1940)".
Ta on olnud Kihnu valla vallasekretär, sihtasutuse Kihnu Kultuuriruum juhatuse liige alates 14. veebruarist 2004 ning Sihtasutuse Avatud Kihnu Fond infotöötaja. Praegu töötab ta Kihnu muuseumi juhatajana.
1999. aasta kohalike valimiste ajal oli ta Kihnu valla valimiskomisjoni sekretär.
2002. aasta kohalike valimiste ajal oli ta Kihnu valla valimiskomisjoni liige.
Isiklik arvamus

Süžee

Psühholoog Petrov ja sotsioloog Burtseva on raske ülesande ees. Tehase direktor Bassov tegi neile ülesandeks välja selgitada, miks kogenud ja initsiatiivikad töötajad lahkuvad üha sagedamini tehasest ja asuvad tööle linna teistesse ettevõtetesse. Mõne aja pärast peavad noored spetsialistid esitama tehase juhtkonnale olukorra põhjaliku analüüsi.

Varia

Filmi käis Nõukogude Liidu kinodes vaatamas 13,1 miljonit inimest.
Juhtsirge

Juhtsirge (ka juhtjoon või direktriss) on koonuselõigete (ringjoone, ellipsi, parabooli ja hüperbooli) kõverjoonte loogikat, seaduspära selgitav mõiste. Juhtsirge on selline sirgjoon, mis on risti koonuselõigete selle sümmeetriateljega, mis läbib fookust või fookuseid. Kui fookus asub lõiketasadil kõverjoone seespoolses osas (näiteks nagu ringjoone keskpunkt ringjoone sees), siis juhtsirge asub koonuselõike joonest kindlal kaugusel selsamal tasandil teisel pool, nö. kumerusepoolsel välisküljel. Seega on koonuselõiked kõverjooned, mis jäävad fookuse ja juhtsirge vahele. Koonuselõigete puhul kehtib kindel seaduspärasus: koonuselõike joone iga punkti kaugus fookusest ja kaugus juhtsirgest moodustavad terve koonuselõike joone ulatuses täpselt sama suhte. Seda suhet iseloomustab ekstsentrilisus. Erinevad koonuselõiked on erineva ekstsentrilisusega. Ekstsentrilisuse muutumisega, muutub ka juhtsirge kaugus koonuselõike joonest. Ringjoone puhul asub juhtsirge lõiketasandil lõpmatus kauguses (ringjoone puhul ainukesena saab juhtsirgeid olla lõpmatult palju, sest ringjoonele saab luua lõpmatult palju sümmeetriatelgi). Ellipsitel on 2 juhtsirget. Ellipsite ekstsentrilisuse suurenedes 0-st 1 poole, liiguvad juhtsirged lõpmatusest ellipsi joonele lähemale. Kui juhtsirge on koonuselõike joonest täpselt samal kaugusel kui fokaalkaugus, siis on tegemist parabooliga. Ekstsentrilisuse suurenedes arvust 1 suuremaks, moodustuvad hüperboolid. Hüperboolil, mis koosneb kahest kõverjoonest on ka vastavalt 2 juhtsirget. Ekstsentrilisuse suurenedes, lähenevad juhtsirged hüperbooli joontele. Kui ekstsentrilisus on maksimaalne, on ka juhtsirge ja hüperbooli joone vahe minimaalne.
Ramsi alumine päevamärk

Ramsi sihi alumine päevamärk on päevamärk Lääne maakonnas Lääne-Nigula vallas Ramsi neemel.
Päevamärgi geograafilised koordinaadid on 59° 1′ 33″ N, 23° 24′ 23″ E.
Terasest märgi kõrgus jalamist on 6 meetrit.
Päevamärk moodustab sihi Ramsi ülemise päevamärgiga. Märkide vahekaugus on 111 meetrit ja sihi asimuut on 168,3°.
Tornist 120 m itta jääb Mandri-Eesti kõige läänepoolseim punkt.
Päevamärk ehitati 1999. aastal.
William Marshal

William Marshal (umbes 1145 – 14. mai 1219) oli Inglismaa rüütel, esimene Pembroke'i krahv (alates 1199) ning Inglismaa regent (alates 1217). Teda on nimetatud ka maailma parimaks rüütliks.

Elu

William sündis Inglise kuninga õukonnaliikme John Marshali neljanda pojana, mis tähendas seda, et ta jääb tõenäoliselt pärandusest ilma, ning polnud ka isale eriti oluline. Ta isa võitles 1150. aastatel kuningas Stepheni vastu ning kord rahuläbirääkimistel pidi ta oma poja pantvangi andma. Nii sai alla 10-aastane William juba siis kuninga seltskonnas viibida, ehkki üpris riskantsetel asjaoludel. 
1154. aastal tõusis Inglismaa troonile Plantagenêt' dünastia. Selle esimeseks kuningaks oli Anjou krahv Henry, kuningana Henry II, misjärel Marshalid jälle kuninga soosikuks tõusid. William saadeti õige pea isa juurest ära Normandiasse rüütliks õppima. Ning seda ta ka tegi, tõustes varsti üheks kõigi aegade parimaks turniirivõitlejaks. Seega polnud ka ime, et peagi sai ta endale koha kuningas Henry II poja ja troonipärija Henry Noorema kaaskonda, tõustes koguni selle juhiks. Temast sai troonipärija õpetaja sõjakunsti ning rüütlivooruste alal.
Pärast Henry II surma teenis William ustavalt ka tema poegi Richard I ja Johni. Tema jaoks oli olulisim isiklik truudus monarhile ning oma maale, mistõttu ei võtnud ta kordagi osa mässukatsetest John Maata vastu. Viimane kahtlustas teda siiski reetmises ning mõneks ajaks langes juba elatanud rüütel taas ebasoosingusse. Kuid Johni surma järel osutus William ainsaks, kes suutis alaealise kuninga Henry III võimu kaitsta ning kokku varisema kippuvat riiki koos hoida. Tema regendiks oleku ajal löödi Inglismaalt välja nii prantslased kui ka teised troonitaotlejad. 
1218. aastal, umbes 75-aastasena, loobus William võimust ning tõmbus tagasi oma valdustesse, kus ta aasta hiljem suri.
William Marshali poeg, II Pembroke'i krahv William Marshal abiellus Inglismaa kuninga John Maata ja  Akvitaania Eleanori tütre Leicesteri Eleanoriga (1215–1275).
Läänemurre

Läänemurre on põhjaeesti murderühma kuuluv murre, mida ajalooliselt on räägitud Lääne- ja Edela-Eestis.
Läänemurde tähtsaim erijoon on see, et heliliste häälikute ümbruses on täht "v" tähena "b" (nt sõna "kivi" on läänemurdes "kibi").
Läänemurde murrakuid saab jagada nelja murrakurühma: keskrühm, põhjarühm, edelarühm ja lõunarühm.
Dominic Solanke

Dominic Ayodele Solanke-Mitchell (sündinud 14. septembril 1997 Readingus) on Inglismaa jalgpallur, kes mängib ründajana Premier League'i klubis AFC Bournemouth.
Ta alustas klubikarjääri Chelseas, mille noorteakadeemiaga liitus ta 2004. aastal. 2014. aasta septembris sõlmis ta Chelseaga oma esimese profilepingu. 17. oktoobril 2014 tegi ta mängus NK Maribori vastu debüüdi UEFA Meistrite Liigas. Inglismaa kõrgliigas tal Chelsea rivistuses kordagi väljakule pääseda ei õnnestunud. Hooajal 2015–16 mängis ta laenul Hollandi kõrgliiga klubis SBV Vitesse, lüües seitse väravat.
2017. aasta mais sõlmis ta lepingu Liverpooliga. 13. mail 2018 lõi ta mängus Brighton & Hove Albioni vastu oma esimese värava Inglismaa kõrgliigas.
2019. aasta jaanuaris sõlmis ta pikaajalise lepingu Bournemouthiga.
2017. aastal tuli Solanke Inglismaa kuni 20-aastaste koondisega juunioride maailmameistriks. Ta lõi turniiril neli väravat ja valiti turniiri parimaks mängijaks. Inglismaa jalgpallikoondises tegi ta debüüdi 2017. aasta novembris sõprusmängus Brasiilia vastu.
Süütuse muuseum

Süütuse muuseum (türgi keeles Masumiyet Müzesi, inglise keeles The Museum of Innocence) on muuseum Türgis Istanbulis.
Muuseumi asutas 2012. aastal Nobeli laureaat Orhan Pamuk, kes muuseumi asutamise ajal kirjutas veel samanimelist romaani. Nii romaan kui ka muuseum käsitlevad kahe Istanbulis elava perekonna ajalugu.
2014 tunnistati muuseum Euroopa aasta muuseumiks.
Tartu Püha Luuka kirik

Tartu Püha Luuka kirik on 2002. aastal EMK Tartu Püha Luuka kogudusele valminud kirik Tartu linnas, aadressil Vallikraavi tänav 16a.
Kiriku projekteeris arhitekt Indrek Allmann. Projekt jätkab stiililt 1931. aastal arhitekti Engelhard Corjuse poolt kogudusele projekteeritud, ent Nõukogude okupatsiooni ja Teise maailmasõja tõttu ehitamata jäänud uue kiriku funktsionalistlikku joont. Kahekorruselise kiriku ette nähtud kahest ehitusetapist on läbitud esimene, mil rajati väike saal, kohvik ja muud ruumid. Teises ehitusetapis lisatakse suur saal koos vastavate abiruumidega. Rangelt ida-läänesuunalise saalide asetusega kiriku 25 meetri kõrguse torni ruumiline ristimotiiv on ümbruskonnas majade vahelt jälgitav. Kaugvaated kirikule avanevad ka mitmelt poolt Vallikraavi tänavalt. Ehitatud kirik on pälvinud 2002. aasta Tartu parima uusehitise tiitli.

Asukoht

Tartu Püha Luuka kirik asub EMK Tartu Püha Luuka koguduse ajaloolisel krundil vallikraavi serval. Enne kui kogudus 1926. aastal krundi jumalateenistuste jm kiriklikeks tegevusteks ostis, paiknes seal arstiteaduse professori ja kirurgi Werner Zoege von Manteuffeli villa.
Cuyahoga maakond

Cuyahoga maakond (Cuyahoga County) on maakond USA-s Ohio osariigis. Geograafilised koordinaadid on 41°54' N, 81°66' W.
Maakonna halduskeskus ja suurim linn on Cleveland.
Maakonna pindala on 3226 km². Veepindala on 2042 km².
Elanike arv oli 2010. aasta rahvaloenduse järgi 1 280 122. Aastal 2000 oli elanike arv 1 393 978.

Ajalugu

Cuyahoga maakond moodustati 10. veebruaril 1808. aastal Geauga maakonna osast. Maakond sai nime Cuyahoga jõe järgi.
Teaduslik Vestlusring

Teaduslik Vestlusring (kirjutatud ka teaduslik vestlusring) oli Tartu ülikoolis aastast 1831 tegutsenud seltskond (vestlusring).
Vestlusring oli koos Eesti Õpetatud Seltsiga (asutatud 1819) Õpetatud Eesti Seltsi (asutatud 1838) eelkäija.
Bob Hoskins

Bob Hoskins (õieti Robert William Hoskins, Jr.; 26. oktoober 1942 Bury St Edmunds, Suffolk – 29. aprill 2014) oli Inglise näitleja.
Keskväärtus

Omadused

Olgu  ja  keskväärtust omavad juhuslikud suurused.

Monotoonsus

Kui  kehtib alati (st ), siis ka .

Korrutatavus

Kui  ja  on sõltumatud, siis
.
Üldjuhul ei pruugi see kehtida.

Täringuvise

Olgu katseks üks täringuvise ning katse tulemuseks loeme saadud silmade arvu täringul (1, 2, 3, 4, 5 või 6 silma). Eeldame, et täring on "aus", st kõigi silmade arvu tulemiseks on võrdne võimalus. Siis ühe silma saamise tõenäosus ühel viskel on 1/6 (), kahe silma saamise tõenäosus ühel viskel 1/6 jne. Täringuvisete silmade arvu keskväärtus on siis
,
kus  tähistab silmade arvu, mis on juhuslik suurus,  ja , nagu eelnevalt kirjeldatud. 
Selles näites saadud keskväärtus langeb kokku silmade arvu aritmeetilise keskmisega, sest kõigi silmade saamise tõenäosused on võrdsed. Kui meil oleks olnud tegemist ebaausa täringuga, kus ühe silma saamise tõenäosus on teistest suurem, näitkeks  ja , siis oleks keskväärtuseks tulnud 2,5. (See arv näitab, et pika katseseeria jooksul oleks visketulemuste keskmine olnud ligikaudu 2,5.)
Władysław Rusin

Władysław Rusin (13. juuni 1885 Lviv – 1949 Brasiilia) oli Poola sõjaväelane.
1930 otsustati talle anda Kotkaristi III klassi teenetemärk ja 1932 Kotkaristi II klassi teenetemärk.
Lucavsala

Lucavsala (läti 'Lutsusaar') on üks mitmest saarest Daugava jões Riia kesklinnas Lätis.
Saart on esimest korda allikates mainitud 1559, kui Liivi ordumeister kinkis selle oma vasallidele.
Saarel elab 98 inimest.
Keelepesa

Keelepesad Eestis

Eestis töötab (2015. aasta seisuga) üks võru keele õpetamiseks loodud omaette keelepesalastehoid Haanjas ja üks keelepesameetodit kasutav võrukeelne lasteaiarühm Sõmerpalu lasteaias. Lisaks sellele on Võru Instituudis käimas "Rändkeelepesa" projekt, mis keskendub keelepesapäevade korraldamisele erinevates Vana-Võrumaa lasteaedades. Selle käigus toimub igas projektiga liitunud lasteaias terve õppeaasta jooksul korra nädalas läbinisti võrukeelne keelepesapäev. Rändkeelepesa projektiga loodetakse, et osalevad lasteaiad jätkavad pärast projekti oma lasteaias omal jõul võrukeelse keelepesa meetodil töötava rühmaga. Rändkeelepesa projekti arengukava järgi on lähemaks eesmärgiks, et võrukeelne keelepesarühm või omaette keelepesalastehoid töötaks vähemalt igas Vana-Võrumaa kihelkonnas ning Võru ja Põlva linnas. Pikemas perspektiivis nähakse vajadust võrukeelsete keelepesa(rühma)de asutamiseks ka vähemalt neisse kohtadesse väljaspool Vana-Võrumaad, eelkõige Tartusse ja Tallinna, kus võrokesi väljarändest johtuvalt kõige enam elab.

Keelepesad välismaal

Põliskeelte säilitamise keelepesa-meetod pärineb Uus-Meremaa põlisrahvalt maooridelt, kus see on andnud keele elavdamisel väga häid tulemusi. Meetodit kasutatakse aga edukalt ka näiteks Havail havai keele elavdamiseks ja Põhjamaadest Soomes, kus töötavad põhjasaami-, inarisaami- ja koltasaamikeelsed keelepesad.
Paul Põldoja

Elulugu

Paul Põldoja oli talupidaja poeg.
Lõpetas 1952 Elva Keskkooli, 1957 TÜ keemia osakonna, 1968 aspirantuuri Eesti NSV TA Astrofüüsika ja Atmosfäärifüüsika Instituudis (AAI) (Tõravere Observatoorium). Oli 1962–92 AAI (hiljem Eesti NSV TA Füüsika Instituudi) aparaadiehituse sektori nooremteadur.

Teadustöö

Uurimisvaldkond: orgaaniliste ainete ionisatsioonipotentsiaali (IP) mõõtmine. Osales 1973–89 koos AAI jmt Eesti Teaduste Akadeemia instituutide teadlastega ca 130 ühendi (alkaanid, alkeenid, alküünid, vähelenduvad benseeni derivaadid jm) IP mõõtmisel fotoionisatsiooni meetodil ja IP väärtuste kirjeldamisel. 10 teadustrükist.
Andrea Pirlo

Rahvuskoondis

Rahvuskoondises debüteeris Pirlo 7. septembril 2002 Aserbaidžaani jalgpallikoondise vastu. Varem mängis ta Itaalia U-21 koondises, kokku 37 mängu, ja neis lõi ta koguni 15 väravat. 2000 tuli ta U-21 Euroopa meistriks.
2000. aasta suveolümpiamängudel Sydneys võitis Itaalia avakohtumises Austraalia jalgpallikoondise Pirlo 81. minutil löödud väravast 1:0. Järgnesid 3:1 võit Hondurase jalgpallikoondise üle ja 1:1 viik Nigeeria jalgpallikoondisega ja Itaalia oli alagrupi võitnud. Veerandfinaalis kaotas Itaalia Hispaania jalgpallikoondisele 0:1. Hispaania võitis hõbemedali.
2004. aasta suveolümpiamängudel Ateenas viigistas Itaalia 2:2 Ghana jalgpallikoondisega (poolaeg 0:2), võitis 3:2 Jaapani jalgpallikoondise ja kaotas 0:1 Paraguay jalgpallikoondisele. Paraguay võitis alagrupi, Itaalia ja Ghana jagasid teist-kolmandat kohta. Veerandfinaali lasti Itaalia enamlöödud värava tõttu (5:5 Ghana 4:4 vastu). Veerandfinaalis Mali jalgpallikoondise vastu lõppes normaalaeg 0:0, lisaajal löödud väravaga läks Itaalia poolfinaali, kus kaotas Argentina jalgpallikoondisele 0:3. Pronksimängus võideti Iraagi jalgpallikoondis 1:0.
2004. aasta Euroopa meistrivõistlustel jalgpallis mängis Pirlo kahes alagrupikohtumises. Itaalia, Taani ja Rootsi kogusid võidu ja kaks viiki, kuid halvem väravate vahe jättis Itaalia kolmandaks ja veerandfinaalist eemale.
2006. aasta maailmameistrivõistlustel Saksamaal lõi ta alagrupi esimeses mängus Ghana vastu avavärava ja andis teise värava jaoks söödu. Itaalia võitis 2:0 ja Pirlo tunnistati kohtumise parimaks mängijaks. Järgnesid 1:1 viik USA jalgpallikoondisega ja 2:0 võit Tšehhi jalgpallikoondise üle ning Itaalia võitis alagrupi. Play-offis alistas Itaalia 5. üleminutil löödud penaltist Austraalia 1:0. Veerandfinaalis võideti Ukraina jalgpallikoondis 3:0 ja poolfinaalis Saksamaa jalgpallikoondis lisaajal, 119. ja 120. minutil löödud väravaist 2:0. Selles kohtumises nimetati Pirlo teist korda kohtumise parimaks mängijaks. Finaalis lõppes normaalaeg 1:1, kusjuures Itaalia viigivärav oli sündinud Pirlo antud nurgalöögi järel, ja penaltiseerias realiseeris Itaalia kõik penaltid (Pirlo neist esimese), tulles maailmameistriks. Pirlo valiti kolmandat korda kohtumise parimaks mängijaks ja ka turniiri sümboolsesse koondisse.
Pirlo mängis rahvuskoondises aastatel 2002–2015 kokku 116 mängu ja lõi 13 väravat. Lisaks mängis ta 9 mängu olümpiakoondises ja lõi neis 1 värava. Kaks väravat lõi ta 26. märtsil 2005 MM-i valikturniiril Šotimaa jalgpallikoondise vastu ja need olidki mängu ainsad väravad.

Isiklikku

Andrea Pirlo on 177 cm pikk ja kaalub 65 kg.
Tema vend Ivan mängib Serie C2 Brescia klubis.
Rahvusvahelise Mustlaste Liidu ja New York Timesi andmetel on Pirlo üks vähestest Euroopa mustlaspäritolu jalgpallureist.